***P r o i e c t***

**H O T Ă R Î R E**

**cu privire la aprobarea Regulamentului privind administrarea contingentelor tarifare la importul/exportul mărfurilor în/din Republica Moldova**

**nr.  din**

În scopul implementării Acordului de Asociere dintre Republica Moldova şi Uniunea Europeană, semnat la Bruxelles la 27 iunie 2014, ratificat prin Legea nr.112 din 02.07.2014 iulie 2014 (Monitorul Oficial al Republicii Moldova, nr.185-199/442 din 18.07.2014), precum şi pentru reglementarea importului/exportului în regim preferenţial al produselor, Guvernul

**HOTĂRĂŞTE:**

1. Se aprobă Regulamentul privind administrarea contingentelor tarifare la importul/exportul mărfurilor în/din Republicii Moldova, conform anexei.
2. Serviciul Vamal se abilitează cu funcţia de gestionare a contingentelor tarifare pentru importul/exportul mărfurilor în/din Republica Moldova.
3. Controlul asupra executării prezentei Hotărîri se atribuie Ministerului Economiei si Ministerului Finanţelor.

**PRIM-MINISTRU Iurie LEANCĂ**

Contrasemnează:

Ministrul finanţelor **Anatol ARAPU**

Ministrul economiei **Adrian CANDU**

Ministrul justiţiei **Oleg EFRIM**

*Aprobat*

*prin Hotărîrea Guvernului Republicii Moldova*

*nr. \_\_\_\_ din \_\_\_\_\_\_\_\_\_*

**REGULAMENTUL**

**privind administrarea contingentelor tarifare la**

**importul/exportul mărfurilor în/din Republicii Moldova**

1. **Dispoziţii generale**
2. Prezentul Regulament determină procedura de funcţionare a sistemului de gestionare a contingentelor tarifare care se aplică la importul/exportul produselor originare în/din ţările-membre ale Uniunii Europene.
3. În sensul prezentului Regulament, termenii de mai jos au următoarea semnificaţie:
4. cotă tarifară – volum de mărfuri exprimat cantitativ sau valoric ce poate fi pus în liberă circulaţie cu reducerea sau exonerarea taxelor vamale;
5. valabilitatea cotei – intervalul de timp în care, pentru mărfurile ce fac obiectul cotei tarifare, poate fi acceptată punerea în liberă circulaţie cu reducerea sau exonerarea taxelor vamale;
6. cerere de alocare – solicitare de aplicare a reducerii sau exonerării taxelor vamale în cadrul unei cote tarifare care constă în înregistrarea declaraţiei vamale în Sistemului Informaţional Integrat Vamal (SIIV) Asycuda World, completată corespunzător şi acceptată de organul vamal;
7. Sistemul de gestionare a cotelor tarifare se bazează pe prevederile art.6 al Regulamentului (CE) nr.55/2008 al Consiliului din 21 ianuarie 2008 *de introducere a unor preferinţe comerciale autonome pentru RM şi de modificare a Regulamentului (CE) nr.980/2005 şi a Deciziei 2005/924/CE a Comisiei,* Acordului de Asociere dintre Uniunea Europeană şi Comunitatea Europeană a Energiei Atomice şi statele sale membre, pe de o parte şi Republica Moldova pe de altă parte, art.32 din *Codul vamal al Republicii Moldova* nr. 1149 din 20.07.2000 şi art. 27 din Legea nr.1380 din 20.11.1997 *cu privire la tariful vamal*
8. Serviciul Vamal administrează sistemul contingentelor tarifare prin intermediul SIIV Asycuda World.
9. Serviciul Vamal asigura publicarea şi actualizarea datelor privind soldurile curente ale contingentelor tarifare pe pagina web, la adresa [www.customs.gov.md](http://www.customs.gov.md).
10. Particularitățile procedurii de perfectare a actelor vamale la importul/exportul mărfurilor cu aplicarea contingentelor tarifare se stabileşte de Serviciul Vamal.
11. **Exportul din Republica Moldova al mărfurilor contingentate în**

**ţările-membre ale Uniunii Europene.**

1. Prezentul capitol al Regulamentului se aplică la exportul în Uniunea Europeană a mărfurilor specificate în anexe la Acordul de Asociere dintre Uniunea Europeană şi Comunitatea Europeană a Energiei Atomice şi statele sale membre, pe de o parte şi Republica Moldova pe de altă parte.
2. Organele vamale autentifică şi eliberează certificate de circulaţie a mărfurilor EUR.1 în condiţiile prevederilor Acordului de Asociere între Republica Moldova şi Uniunea Europeană pentru mărfurile care corespund regulilor de origine stabilite conform Protocolului II privind definiţia noţiunii de „produse originare” şi metodele de cooperare administrativă la Acord
3. Pentru agenţii economici din Transnistria cu înregistrare permanentă sau temporară la Camera Înregistrării de Stat a Republicii Moldova, Serviciul Vamal autentifică şi eliberează certificate de origine preferenţiale EUR.1 la exportul mărfurilor în Uniunea Europeană în condiţiile prevederilor Regulamentului (CE) nr.55/2008 al Consiliului din 21 ianuarie 2008 de introducere a unor preferinţe comerciale autonome pentru Republica Moldova şi de modificare a Regulamentului (CE) nr.980/2005 şi a Deciziei 2005/924/CE a Comisiei pentru mărfurile care corespund regulilor de origine stabilite conform Regulamentului (CEE) nr.2454/1993 al Comisiei din 2 iulie 1993 de stabilire a anumitor dispoziţii de punere în aplicare a Regulamentului (CEE) nr.2913/92 al Consiliului de instituire a Codului Vamal Comunitar.
4. Serviciul Vamal autorizează exportul în cadrul contingentelor tarifare cu efectuarea obligatorie a controlului vamal documentar și în baza analizei de risc a contorlului fizic.
5. **Importul în Republica Moldova al mărfurilor contingentate din**

**ţările-membre ale Uniunii Europene**

1. Cotele tarifare oferite de Republica Moldova la importul produselor din Uniunea Europeana sunt stabilite în anexe la Acordul de Asociere dintre Uniunea Europeană şi Comunitatea Europeană a Energiei Atomice şi statele sale membre, pe de o parte şi Republica Moldova pe de altă parte.
2. Sistemul de administrare a contingentelor tarifare se bazează pe principiul “primul venit, primul servit”, în baza înregistrării în SIIV Asycuda World a declaraţiei vamale.
3. Acordarea preferinţelor tarifare se efectuează în ordinea înregistrării în SIIV Asycuda World a declaraţiei vamale şi în limita cantităţilor indicate.
4. Serviciul Vamal autorizează plasarea mărfurilor în circulaţie liberă, cu aplicarea cotelor tarifare, după efectuarea obligatorie a controlului vamal documentar, și în baza analizei de risc a contorlului fizic.
5. Responsabilitatea pentru veridicitatea informaţiilor în documentele prezentate la procesul de vămuire revine exclusiv importatorilor.
6. Documentele cu date incomplete, completate incorect sau cu corectări nu vor acceptate de către organele vamale la procedura de vămuire a mărfurilor.